Johannes, Dei gratia Francorum rex, notum facimus universis presentibus quam futuris, nos vidisse litteras Hugonis quondam ducis Burgundie, predecessoris nostri, formam que sequitur continentes. Nos Hugo, dux Burgundie, universis presentes inspecturis notum facimus quod nos vidimus et diligenter inspeximus litteras non cancellatas, non abolitas, nec in aliqna parte sui viciatas, quarum tenor est talis: Nos Aalaydis, ducissa Burgundie. (Voir n° CCCXXV.) Nos autem predictus Hugo, dux Burgundie, hanc inquisitionem ratam, firmam habemus et acceptam et predictam inquisitionem quantum ad nos pertinet confirmamus prout a predicta Aalyde, matre nostra, invenimus et vidimus per ipsius litteras confectam. In cujus rei testimonium sigillum nostrum presentibus litteris duximus apponendum. Actum anno Domini millesimo ducentesimo sexagesimo quinto, mense martio. Igitur visis et diligenter inspectis litteris supra scriptis, non cancellatis, non viciatis, non abolitis, nec in aliqua parte sui corruptis, sed omni vitio et suspicione carentibus, ipsas et omnia et singula contenta in eadem rata et grata habemus, eas volumus, laudamus et approbamus, et quathenus usi sunt de eisdem de gratia speciali confirmamus. Mandantes tenore presentium universis justiciariis regni nostri aut eorum loca tenentibus, presentibus pariter et futuris, ac cuilibet eorumdem, prout ad eum pertinuerit, quatinus habitantes memoratos nostra presenti gratia uti pacifice faciant et gaudere, ipsos contra tenorem ejusdem nullatenus molestando, impediendo aut perturbando, sed quicquid in contrarium foret attemptatum, ad statum pristinum et debitum reducant reduci ve faciant indilate. Quod ut firmum et stabile perpetue perserveret, litteras presentes sigilli nostri munimine duximus roborandas, salvo in aliis jure nostro et in omnibus quolibet alieno. Actum Cabiloni anno Domini millesimo trecentesimo sexagesimo secundo, mense octobris. Sic signata: Per regem ad relationem consilii. FERRICUS.